b'\n_START_ARTICLE_\nUnion pour un Mouvement Populaire\n_START_SECTION_\nHistoria\n_START_PARAGRAPH_\nPuolue tuki p\xc3\xa4\xc3\xa4asiassa Chiracia, mutta osoitti my\xc3\xb6s riippumattomuutta. Chiracin ja Jean-Pierre Raffarinin hallituksen ep\xc3\xa4suosio sai suuren osa sen j\xc3\xa4senist\xc3\xa4 kannattamaan Chiracin kilpailija Nicolas Sarkozya. Puolue on my\xc3\xb6s vastustanut Turkin EU-j\xc3\xa4senyytt\xc3\xa4, mit\xc3\xa4 Chirac ilmoitti kannattavansa._NEWLINE_UMP:n ensimm\xc3\xa4inen johtaja Alain Jupp\xc3\xa9, Chiracin l\xc3\xa4heinen kumppani, erosi 15. hein\xc3\xa4kuuta 2004 tultuaan tuomituksi korruptiosta Pariisin alueella. 29. marraskuuta 2004 Nicolas Sarkozy ilmoitti eroavansa valtiovarainministerin teht\xc3\xa4vist\xc3\xa4 ja ottavansa puolueen johdon. Sarkozy voitti vuoden 2007 presidentinvaalit UMP:n ehdokkaana. Suurin osa puolueesta tuki h\xc3\xa4nt\xc3\xa4, mutta merkitt\xc3\xa4vi\xc3\xa4 poikkeuksia olivat presidentti Chirac, p\xc3\xa4\xc3\xa4ministeri Dominique de Villepin, puolustusministeri Mich\xc3\xa8le Alliot-Marie ja kansalliskokouksen puhemies Jean-Louis Debre.'